ხორხე ვალდანო

ხორხე ალბერტო ფრანსისკო ვალდანო კასტელანოსი (; დ. 4 ოქტომბერი, 1955, ლას-პარეხასი, სანტა-ფეს პროვინცია, არგენტინა) — არგენტინელი ფეხბურთელი და ფეხბურთის მწვრთნელი, თამაშობდა თავდამსხმელის პოზიციაზე. ფეხბურთის გულშემატკივრებში უფრო ცნობილია როგორც ხორხე ვალდანო. იცავდა „ნიუელს ოლდ ბოისის“, „ალავესის“, „რეალ სარაგოსას“, „რეალ მადრიდის“ და არგენტინის ეროვნული ნაკრების ღირსებას. 1986 წლის მსოფლიო ჩემპიონი არგენტინის ეროვნული ნაკრების შემადგენლობაში. 1982 წლის მსოფლიო ჩემპიონატის მონაწილე.Jorge Valdano. level-k.comValdano: „El fútbol nunca ha tenido corazón“. elpais.com

ზოგჯერ ვალდანოს მეტსახელად „ფეხბურთის ფილოსოფოსს“ უწოდებენ. იგი ერთ-ერთია იმ შვიდ არგენტინელ ფეხბურთელს შორის, რომელთაც მსოფლიო ჩემპიონატების ფინალში გოლის გატანა შეძლეს.

 კარიერა   
 საკლუბო კარიერა 
ვალდანო „ნიუელს ოლდ ბოისის“ გუნდის წარმომადგენლებმა მოზარდ ფეხბურთელთა ერთ-ერთ ტურნირზე შენიშნეს და გუნდში მიიწვიეს. იგი ჯერ 17 წლისაც არ იყო, როდესაც „ნიუელსის“ პირველი გუნდის ძირითადში ითამაშა. ადრეული ასაკიდანვე მას გამოარჩევდა ორივე ფეხით კარგად დარტყმისა და თავით კარგად თამაშის, ასევე შეტევაში ნებისმიერი პოზიციის დაკავების და საჭიროების შემთხვევაში — ნახევარდაცვაშიც მაღალ დონეზე თამაშის უნარი. გარდა ამისა, თავდამსხმელი არ იყო თანაგუნდელებს შორის თავის წარმოჩენისა და გადაჭარბებული ინდივიდუალიზმისკენ მიდრეკილი და უმთავრესად გუნდური თამაშით გამოირჩეოდა. 1974 წელს მისი დახმარებით, კლუბმა პირველი საჩემპიონო ტიტული მოიგო. სულ, „ნიუელსის“ მაისურით 1973–1975 წლების განმავლობაში ეროვნული პირველობის ფარგლებში ჩატარებულ 46 მატჩში 11 გოლი გაიტანა.

1975 წელს ვალდანომ ევროპაში განაგრძო საკლუბო კარიერა, სადაც იმ დროისთვის ესპანეთის სეგუნდა დივიზიონის მონაწილე საფეხბურთო კლუბ „ალავესში“ დაიწყო თამაში. საერთო ჯამში მის რიგებში ესპანეთის სეგუნდა დივიზიონის 107 შეხვედრაში გამოვიდა მოედანზე და 21 გოლი გაიტანა. მიუხედავად იმისა, რომ არგენტინელი საკმაოდ სწრაფად გახდა გუნდის წამყვანი მოთამაშე და გულშემატკივართა სიმპათიებიც მალე მოიპოვა, „ალავესმა“ ოთხი წლის განმავლობაში მაინც ვერ მოახერხა სათამაშო კლასის იმ დონეზე ამაღლება, რაც კლუბს ესპანეთის სეგუნდა დივიზიონიდან პრიმერაში აღზევების საშუალებას მისცემდა.

შედეგად, 1979 წელს, 24 წლის ასაკში, ვალდანომ ესპანეთის პრიმერა დივიზიონის მონაწილე საფეხბურთო კლუბ „რეალ სარაგოსას“ რიგებში განაგრძო საკლუბო კარიერა, სადაც 1979–1984 წლების განმავლობაში ესპანეთის პრიმერა დივიზიონის ფარგლებში ჩატარებულ 143 მატჩში 46 გოლი გაიტანა. მართალია, გუნდი მისი რეალური შესაძლებლობიდან გამომდინარე ჩემპიონატის სატურნირო ცხრილში მაღალ ადგილებზე პრეტენზიებს არ აცხადებდა, მაგრამ მიუხედავად ამისა, ესპანეთის საფეხბურთო ელიტაში ადგილის შენარჩუნებას ყოველწლიურად ახერხებდა. კლუბის შემადგენლობაში არგენტინელის ყველაზე წარმატებული 1982–83 წლების სეზონი გამოდგა, როდესაც „სარაგოსა“ ესპანეთის პრიმერის მეექვსე ადგილზე გავიდა, ხოლო ხორხე კლუბის მაისურით გატანილი 17 გოლით ჩემპიონატის ბომბარდირთა საუკეთესო ხუთეულში შევიდა.

„სარაგოსას“ რიგებში საკმაოდ შედეგიანმა და გამორჩეულად სტაბილურმა თამაშმა მას შესაძლებლობა მისცა 1984 წლიდან ესპანური გრანდის მადრიდის „რეალის“ რიგებში განეგრძო საკლუბო კარიერა. პირველივე სეზონის ბოლოს (1984–85), არგენტინელი 17 გოლით გუნდის საუკეთესო ბომბარდირი გახდა. მას შემდეგ, რაც მადრიდელთა გუნდს მექსიკელი უგო სანჩესი შეუერთდა, გუნდში იმ პერიოდისთვის ევროპული და მსოფლიო საკლუბო ფეხბურთის ერთ-ერთი საუკეთესო შემტევი ტრიო ჩამოყალიბდა — ვალდანოს, სანჩესისა და ემილიო ბუტრაგენიოს შემადგენლობით.

 სანაკრებო კარიერა 
1975–1990 წლებში არგენტინის ეროვნული ნაკრების ღირსებას იცავს, რომლის შემადგენლობაში 23 შეხვედრას ატარებს და 7 ბურთი გააქვს.Argentina National Team Players 1964–1998

სტატისტიკა
საკლუბო

 კლუბი დივიზიონი სეზონი ლიგა თასი (1)  (2) ჯამში (3) მატჩი გოლი მატჩი გოლი მატჩი გოლი მატჩი გოლინიუელს ოლდ ბოისიპრიმერა დივიზიონი197321----211974194----1941975256--43299 სულ 46 11 0 0 4 3 50 14ალავესისეგუნდა დივიზიონი1975-76264----2641976-77308??--3081977-78264??--2641978-79255??--255 სულ 107 21 0 0 0 0 107 21რეალ სარაგოსაპრიმერა დივიზიონი1979-8034964--40131980-81173----1731981-8229999--38181982-833417107--44241983-8429845--3313 სულ 143 46 29 25 0 0 172 71რეალ მადრიდიპრიმერა დივიზიონი1984-8526174210440231985-8632164111747241986-872772141339 სულ 85 40 10 4 25 12 120 56 სულ ჯამში 381 118 39 29 29 15 449 162<div id="1">(1) ესპანეთის თასისა (1975-87) და ესპანეთის ლიგის თასის (1982-85) მონაცემების ჩათვლით.
<div id="2">(2) ლიბერტადორესის თასის (1975), უეფა-ს თასისა (1984-86) და ევროპის ჩემპიონთა თასის (1986-87) მონაცემების ჩათვლით.
<div id="3">(3) ამხანაგურ შეხვედრებში გატანილი გოლების გარდა.
წყარო: BDFutbol - AupaZaragoza - Mundo Deportivo - Transfermarkt.

სანაკრებო
ეროვნულინაკრებიწლებიამხანაგურიმუნდიალიკოპა ამერიკასხვაჯამშიმატჩიგოლიმატჩიგოლიმატჩიგოლიმატჩიგოლიმატჩიგოლიარგენტინა197500--10122219823020----50198500----515119861074----84198710------10199020------20სულ ჯამში  7  0  9  4  1  0  6  3  23  7

 მსოფლიო ჩემპიონატებზე 
ვალდანომ მსოფლიო ჩემპიონატების 9 შეხვედრაში მიიღო მონაწილეობა და 4 გოლი გაიტანა.მსოფლიო ჩემპიონატი 1982მსოფლიო ჩემპიონატი 1986Jorge Valdano in the World Cups

                    1982     20  თავდამსხმელი  2  0  1  0  1   1986     11  თავდამსხმელი  7  4  6  1  0 ჩემპიონი 

მიღწევები
 საკლუბო 
  ნიუელს ოლდ ბოისი
 არგენტინის პრიმერა დივიზიონი: 1974 

  რეალ მადრიდი 
 ესპანეთის პრიმერა დივიზიონი: 1985–86, 1986–87
 ესპანეთის ლიგის თასი: 1985
 უეფა-ს თასი: 1984–85, 1985–86Argentina National Team Players 1964–1998

 სანაკრებო 
  არგენტინა
 მსოფლიო ჩემპიონატი: 1986 

 ინდივიდუალური 
 ესპანეთის პრიმერა დივიზიონის წლის საუკეთესო ლეგიონერი: 1985–86

 სამწვრთნელო 
  რეალ მადრიდი 
 ესპანეთის პრიმერა დივიზიონი: 1994–95

 ბიბლიოგრაფია  










 რესურსები ინტერნეტში 

 ოფიციალური საიტი · Jorge Valdano · Web Oficial · Real Madrid CF
 Argentina · World Cup · Argentina National Team · Unofficial Matches · Match Details
 Argentina National Team Players 1964–1998 · 

  თემატური საიტები
  AFS · BDFA · BBC Sport · BDFutbol · FBref.com · FootballDatabase.eu · Kooora · L’Équipe · National Football Teams · Soccerbase (player) · Soccerway · Transfermarkt (player) · Transfermarkt (manager) · WorldFootball.net
  ფოტო · ვიდეო · მედია
   Alamy · #CharlasConCafé con Jorge Valdano · Gorka A fondo con Jorge Valdano · El Grafico 

სქოლიო


კატეგორია:დაბადებული 1955
კატეგორია:დაბადებული 4 ოქტომბერი
კატეგორია:არგენტინელი ფეხბურთელები
კატეგორია:ნიუელს ოლდ ბოისის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:არგენტინის ნაკრების ფეხბურთელები
კატეგორია:არგენტინის პრიმერა დივიზიონის ფეხბურთელები
კატეგორია:მსოფლიო ჩემპიონები ფეხბურთში
კატეგორია:ალავესის ფეხბურთელები
კატეგორია:რეალ სარაგოსას ფეხბურთელები
კატეგორია:მადრიდის რეალის ფეხბურთელები
კატეგორია:1975 წლის კოპა ამერიკის ფეხბურთელები
კატეგორია:1982 წლის მსოფლიო საფეხბურთო ჩემპიონატის ფეხბურთელები
კატეგორია:1986 წლის მსოფლიო საფეხბურთო ჩემპიონატის ფეხბურთელები
კატეგორია:არგენტინელი ფეხბურთის მწვრთნელები
კატეგორია:ტენერიფეს მწვრთნელები
კატეგორია:მადრიდის რეალის მწვრთნელები
კატეგორია:ვალენსიის მწვრთნელები
კატეგორია:ცოცხალი ადამიანები